Social Distortion

Social Distortion er et amerikansk punkrockband etablert i 1978 i Fullerton i California. Bandet består av Mike Ness (hovedvokalist, -gitarist), Jonny Wickersham (rytmegitarist, backingvokalist), Brent Harding (bassgitar, backingvokalist), David Hidalgo jr. (trommer) og David Kalish (keyboard).

På midten av 1980-årene tok bandet et midlertidig avbrekk, grunnet Mike Ness' rusmiddelavhengighet og problemer med loven. Dette førte igjen til en 2-åring rehabiliteringsprosess for Ness. Opp i gjennom årene har bandet sett nesten to dusin ulike medlemmer. Per 2017 er Ness det eneste gjenværende medlemmet fra 1978. Social Distortion er fortsatt aktivt etter fire tiår med komponering.

Per 2017 har Social Distortion utgitt syv studioalbum, to samlealbum, et livealbum, og to DVD-er. Før de - i 1989 - signerte en treårig kontrakt med plateselskapet Epic Records, utga de Mommy's Little Monster (1983) og Prison Bound (1988). Deres selvtitulerte album Social Distortion (1990) gjorde dem verdenskjente, og i likhet med det senere albumet Somewhere Between Heaven and Hell (1992), ble dette også gullsertifisert av RIAA. Social Distortion er sett på som et av de bestselgende punkrockbandene gjennom tidene med over tre millioner solgte album over hele verden.

Diskografi 
 Mommy's Little Monster (1983)
 Prison Bound (1988)
 Social Distortion (1990)
 Somewhere Between Heaven and Hell (1992)
 White Light, White Heat, White Trash (1996)
 Sex, Love and Rock 'n' Roll (2004)
 Hard Times and Nursery Rhymes (2011)

Referanser

Eksterne lenker 
 
 
 

Band etablert i 1978‎
Punk rock
Punkband
Rockegrupper